title: A BIZOTTSÁG (EU) .../... VÉGREHAJTÁSI IRÁNYELVE a 2009/119/EK irányelvnek a készletezési kötelezettségek számítási módszerei tekintetében történő módosításáról

text:
               A BIZOTTSÁG (EU) .../... VÉGREHAJTÁSI IRÁNYELVE

               (2018.10.19.)

                a 2009/119/EK irányelvnek a készletezési kötelezettségek számítási módszerei tekintetében történő módosításáról

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a tagállamok minimális kőolaj- és/vagy kőolajtermék-készletezési kötelezettségéről szóló, 2009. szeptember 14-i 2009/119/EK tanácsi irányelve
                  1
                és különösen annak 3. cikke (4) bekezdésére,

               mivel:

               (1)A 2009/119/EK irányelv 22. cikkének megfelelően a Bizottság elvégezte az irányelv működésének és végrehajtásának felülvizsgálatát („félidős értékelés”), amely rávilágított arra, hogy a végrehajtás megkönnyítése érdekében számos technikai kiigazításra van szükség az irányelv szövegében
                  2
               .

               (2)A 2009/119/EK irányelv szerinti új éves készletezési kötelezettség megkezdésének három hónappal későbbre halasztása révén több időt kell biztosítani a tagállamok számára a belső igazgatási eljárások lefolytatására és a határidőig történő, valamint lehetőség szerint alacsonyabb költségek melletti megfelelés megkönnyítésére.

               (3)Az Európai Parlament és a Tanács 1099/2008/EK rendelete
                  3
                hivatkozási pontként szolgál a „kőolajkészletek” fogalmának meghatározásához, a készletezési kötelezettség kiszámítása szempontjából releváns különböző kőolajtermékek azonosításához, a tárolt biztonsági vagy különleges készletek szintjének meghatározásához, valamint a jelentéstételhez.  Az 1099/2008/EK rendelet többször módosult. Ennek következtében a 2009/119/EK irányelvben az 1099/2008/EK rendelet egyes rendelkezéseire való hivatkozások elavultak, és azokat ki kell igazítani annak érdekében, hogy az említett rendelet megfelelő rendelkezéseire hivatkozzanak.

               (4)A készletezési kötelezettség kiszámítása tekintetében nem releváns nafta mennyiségének kiszámítására vonatkozó két különböző képlet alkalmazása – attól függően, hogy az előző év során a nafta hozama 7 %-nál alacsonyabb vagy magasabb volt-e – a gyakorlatban az egyes tagállamok készletezési kötelezettségeinek ingadozását eredményezte, ami jelentős pénzügyi terhet és a megfelelés hiányát okozhatja anélkül, hogy azt az irányelv célkitűzései indokolnák. A 7 %-os küszöbérték eltörlése és ugyanazon lehetőségek megadása valamennyi tagállamnak várhatóan megszünteti az egyenlőtlenségeket és az indokolatlan ingadozásokat.

               (5)A tagállamok és a Bizottság magyarázó dokumentumokról szóló 2011. szeptember 28-i együttes politikai nyilatkozatának
                  4
                megfelelően a tagállamok vállalták, hogy indokolt esetben az átültető intézkedéseikről szóló értesítéshez az irányelv egyes elemei és az azt átültető nemzeti jogi eszköz megfelelő részei közötti kapcsolatot magyarázó egy vagy több dokumentumot mellékelnek.

               (6)Az ebben az irányelvben előírt intézkedések összhangban vannak a 2009/119/EK irányelv 23. cikke alapján létrehozott bizottság véleményével,

               ELFOGADTA EZT AZ IRÁNYELVET:

               1. cikk

               A 2009/119/EK irányelv a következőképpen módosul:

               1. A 2. cikk i) pontja helyébe a következő szöveg lép:

               „i) »kőolajkészletek«: az 1099/2008/EK rendelet A. mellékletének 3.4. fejezetében felsorolt energiatermékekből tárolt készletek;”.

               2. A 3. cikk (3) bekezdése helyébe a következő szöveg lép:

               „(3) A (2) bekezdés ellenére azonban minden naptári év tekintetében a január 1-je és június 30-a közötti, az említett bekezdésben szereplő napi átlagos nettó behozatalt és napi átlagos belföldi fogyasztást az érintett naptári évet megelőző második évben behozott és fogyasztott mennyiségek alapján kell megállapítani.”

               3. A 6. cikkben az (1) bekezdés második mondata helyébe a következő szöveg lép:

               „Ez a jegyzék tartalmazza különösen azokat az adatokat, amelyek lehetővé teszik azon raktár, finomító- vagy tárolólétesítmény pontos helyének megállapítását, ahol a szóban forgó készletek találhatók, valamint azok mennyiségének, tulajdonosának és az 1099/2008/EK rendelet A. mellékletének 3.4. fejezetében található kategóriák szerinti jellegének meghatározását.”

               4. A 9. cikk (2) bekezdésének első mondata helyébe a következő szöveg lép:

               „(2) A különleges készletek kizárólag az 1099/2008/EK rendelet A. mellékletének 3.4. fejezetében meghatározott, következő egy vagy több terméktípusból állhatnak:”.

               5. A 9. cikkben a (3) bekezdés harmadik albekezdésének helyébe a következő szöveg lép:

               „A használt kategóriákba tartozó vagy érintett termékekre vonatkozóan, az első és második bekezdésben említett kőolaj-egyenértéket úgy kell kiszámítani, hogy 1,2-es szorzótényezővel meg kell szorozni az 1099/2008/EK rendelet C. mellékletének 3.2.2.11. pontjában meghatározott »megfigyelt bruttó belföldi szállítás« összegét. A nemzetközi tartályhajókat figyelmen kívül kell hagyni.”

               6. A II. melléklet második albekezdésének helyébe a következő szöveg lép:

               „A belföldi fogyasztást kizárólag a következő termékek – az 1099/2008/EK rendelet C. mellékletének 3.2.2.11. pontjában meghatározott – »megfigyelt bruttó belföldi szállításának« összege adja: az 1099/2008/EK rendelet A. mellékletének 3.4. fejezetében meghatározott motorbenzin, repülőbenzin, benzin típusú sugárhajtómű-üzemanyag (nafta típusú sugárhajtómű üzemanyag vagy JP4), kerozin típusú sugárhajtómű-üzemanyag, egyéb kerozin, gázolaj/dízelolaj (fűtőolajpárlat), (alacsony és magas kéntartalmú) fűtőolaj.”

               7. A III. melléklet hatodik albekezdésének a) pontja helyébe a következő szöveg lép:

               „a) vagy az 1099/2008/EK rendelet A. mellékletének 3.4. fejezetében szereplő kőolajtermékekből tárolt egyéb készleteket veszik számításba, és ehhez megállapítják azok kőolaj-egyenértékét a szóban forgó mennyiségeknek az 1,065-es szorzóval való megszorzásával; vagy”.

               8. Az I. melléklet helyébe ezen irányelv melléklete lép.

               2. cikk

               (1)A tagállamok legkésőbb [egy évvel az elfogadás után]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket 2020. január 1-jétől alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2018.10.19.

                     a Bizottság részéről

                     elnök
                     Jean-Claude JUNCKER

                     (1)

                        HL L 265., 2009.10.9., 9. o.

                     (2)

                        A Bizottság szolgálati munkadokumentuma: A tagállamok minimális kőolaj- és/vagy kőolajtermék-készletezési kötelezettségéről szóló 2009/119/EK tanácsi irányelv félidős értékelése (SWD(2017) 439 final).

                     (3)

                        Az Európai Parlament és a Tanács 1099/2008/EK rendelete (2008. október 22.) az energiastatisztikáról (HL L 304., 2008.11.14., 1. o.).

                     (4)

                        HL C 369., 2011.12.17., 14. o.

    ---documentbreak---

               „I. MELLÉKLET

               A KŐOLAJTERMÉK-BEHOZATAL KŐOLAJ-EGYENÉRTÉKÉNEK KISZÁMÍTÁSA

               A tagállamok az alábbi módszer alkalmazásával számítják ki a kőolajtermék-behozatal 3. cikkben említett kőolaj-egyenértékét.

               1. Az 1099/2008/EK rendelet
                  1
                A. mellékletének 3.4. fejezetében meghatározottak szerinti kőolaj, földgáz-kondenzátumok (NGL), finomítói nyersanyagok és egyéb szénhidrogének nettó behozatalának összmennyiségét ki kell kiszámítani, és a készletekben bekövetkező változások figyelembevételével ki kell igazítani. Az eredményt csökkenteni kell a következő értékek egyikével:

               – 4 %;

               – az átlagos naftahozam;

               – a naftafogyasztás tényleges nettó mennyisége.

               2. A naftán kívül az 1099/2008/EK rendelet A. mellékletének 3.4. fejezetében meghatározottak szerinti minden más kőolajtermék nettó behozatalának összmennyiségét ki kell kiszámítani, a készletekben bekövetkező változások figyelembevételével ki kell igazítani, és meg kell szorozni az 1,065-es szorzóval.

               Az 1. és a 2. pontban kapott eredmények összege a kőolaj-egyenérték.

               A nemzetközi tartályhajókat figyelmen kívül kell hagyni.”

                     (1)

                        A 2017. november 9-i (EU) 2017/2010 bizottsági rendelettel módosítva.


title: A BIZOTTSÁG (EU) .../... VÉGREHAJTÁSI IRÁNYELVE a 93/49/EGK bizottsági irányelvnek a Palmae családba tartozó egyes nemzetségek és fajok szaporítóanyagai által a Rhynchophorus ferrugineus (Olivier) vonatkozásában teljesítendő követelmények tekintetében történő módosításáról

text:
               A BIZOTTSÁG (EU) .../... VÉGREHAJTÁSI IRÁNYELVE

               (2018.3.21.)

               a 93/49/EGK bizottsági irányelvnek a Palmae családba tartozó egyes nemzetségek és fajok szaporítóanyagai által a Rhynchophorus ferrugineus (Olivier) vonatkozásában teljesítendő követelmények tekintetében történő módosításáról

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a dísznövények szaporítóanyagainak forgalmazásáról szóló, 1998. július 20-i 98/56/EK tanácsi irányelvre
                  1
                és különösen annak 5. cikke (5) bekezdésére,

               mivel:

               (1)A Rhynchophorus ferrugineus (Olivier) szervezetet a legtöbb veszélyeztetett uniós területen kimutatták, és megállapítást nyert, hogy e károsító az Unió területének jelentős részén előfordul. Ezért a Rhynchophorus ferrugineus (Olivier) Közösségbe történő behurcolásának és Közösségen belüli elterjedésének megelőzése elleni szükséghelyzeti intézkedésekről szóló 2007/365/EK bizottsági határozatot
                  2
                az (EU) C(2018)1607 határozat
                  3
                [Office of Publications, please indicate number of Decision repealing Decision 2007/365/EC on emergency measures to prevent the introduction and the spread within the Community of Rhynchophorus ferrugineus (Olivier)…] hatályon kívül helyezte.

               (2)A Rhynchophorus ferrugineus (Olivier) súlyos károkat tesz a Palmae családba tartozó gazdanövényekben, kivéve azon növényeket, amelyek törzsátmérője a gyökérnyak felett 5 cm-nél kisebb.

               (3)Az említett növények, amelyeket díszítési célokra nagy számban ültetnek, és amelyek környezeti és gazdasági jelentősége igen nagy, az Unió számos részén előfordulnak.

               (4)Helyénvaló ezért különleges követelményeket megállapítani a Palmae családba tartozó azon nemzetségek és fajok szaporítóanyagai minőségének biztosítása érdekében, amelyeket az Unión belül a legáltalánosabban forgalmaznak, és amelyek esetében fennáll annak a kockázata, hogy az említett követelmények be nem tartása esetén megfertőződnek az említett károsítóval. A szóban forgó követelményeknek ki kell terjedniük a különleges termesztési feltételekre és az említett szaporítóanyag kezelésére, valamint magában kell foglalniuk a Rhynchophorus ferrugineus (Olivier) szervezettől való mentesség feltételét.

               (5)A 93/49/EGK bizottsági irányelvet ezért ennek megfelelően módosítani kell.

               (6)Az ezen irányelvben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT AZ IRÁNYELVET:

               1. cikk
               A 93/49/EGK bizottsági irányelv módosítása

               A 93/49/EGK bizottsági irányelv a következőképpen módosul:

               1.A szöveg a következő 3a. cikkel egészül ki:

               „3 a. cikk

               A Palmae családnak a mellékletben említett nemzetségeiből és fajaiból származó azon szaporítóanyagoknak, amelyek törzsátmérője a gyökérnyak felett meghaladja az 5 cm-t, meg kell felelniük az alábbi követelmények valamelyikének:

               a)teljes életciklusuk alatt olyan területen nevelték őket, amelyről az illetékes hivatalos szerv a növényegészségügyi intézkedésekre vonatkozó megfelelő nemzetközi szabványokkal összhangban megállapította, hogy mentes a Rhynchophorus ferrugineus (Olivier) szervezettől;

               b)a forgalomba hozatalukat megelőző két évben az Unión belül található olyan területen nevelték őket, amelyet a Rhynchophorus ferrugineus (Olivier) behurcolása tekintetében teljes fizikai védelemmel láttak el, vagy amelyen megfelelő megelőző kezeléseket alkalmaztak az említett károsító tekintetében. A szaporítóanyagot legalább négyhavonta szemrevételezéses ellenőrzésnek vetik alá, amely igazolja, hogy a szaporítóanyag mentes a Rhynchophorus ferrugineus (Olivier) szervezettől.

               Ezt a cikket a 2000/29/EK irányelv 2. cikke (1) bekezdésének h) pontja és 5. cikkének (3) bekezdése alapján elfogadott, védett övezetekre vonatkozó szabályok sérelme nélkül kell alkalmazni.”

               2.A melléklet ezen irányelv mellékletének megfelelően módosul.

               2. cikk
               Nemzeti jogba való átültetés

               (1)A tagállamok legkésőbb 2018. szeptember 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint a rendelkezések és az irányelv közötti megfelelési táblázatot haladéktalanul eljuttatják a Bizottságnak.

               A tagállamok ezeket a rendelkezéseket 2018. október 1-jétől alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk
               Hatálybalépés

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk
               Címzettek

               Ennek az irányelvnek a tagállamok a címzettjei.

               Kelt Brüsszelben, -án/-én. 2018.3.21.

                     a Bizottság részéről

                     elnök
                     Jean-Claude JUNCKER

                     (1)

                        HL L 226., 1998.8.13., 16. o.

                     (2)

                        A Bizottság 2007/365/EK határozata (2007. május 25.) a Rhynchophorus ferrugineus (Olivier) Közösségbe történő behurcolásának és Közösségen belüli elterjedésének megelőzése elleni szükséghelyzeti intézkedésekről (HL L 139., 2007.5.31., 24. o.).

                     (3)

                        [Office of Publications, please indicate title and reference to Decision repealing Decision 2007/365/EC on emergency measures to prevent the introduction and the spread within the Community of Rhynchophorus ferrugineus (Olivier)…].

    ---documentbreak---

               MELLÉKLET

               A melléklet táblázata a „Narcissus L.”-re vonatkozó bejegyzés után a következő bejegyzéssel egészül ki:

                        Nemzetség vagy faj

                        Károsító szervezetek vagy betegségek

                        „−
                              Palmae, a következő nemzetségek és fajok tekintetében:

                        −
                              Areca catechu L.

                        −
                              Syagrus romanzoffiana (Cham.) Glassman

                        −
                              Arenga pinnata (Wurmb) Merr.

                        −
                              Bismarckia Hildebr. & H.Wendl.

                        −
                              Borassus flabellifer L.

                        −
                              Brahea armata S. Watson

                        −
                              Brahea edulis H.Wendl.

                        −
                              Butia capitata (Mart.) Becc.

                        −
                              Calamus merrillii Becc.

                        −
                              Caryota maxima Blume

                        −
                              Caryota cumingii Lodd. ex Mart.

                        −
                              Chamaerops humilis L.

                        −
                              Cocos nucifera L.

                        −
                              Corypha utan Lam.

                        −
                              Copernicia Mart.

                        −
                              Elaeis guineensis Jacq.

                        −
                              Howea forsteriana Becc.

                        −
                              Jubaea chilensis (Molina) Baill.

                        −
                              Livistona australis C. Martius

                        −
                              Livistona decora (W. Bull) Dowe

                        −
                              Livistona rotundifolia (Lam.) Mart.

                        −
                              Metroxylon sagu Rottb.

                        −
                              Roystonea regia (Kunth) O.F. Cook

                        −
                              Phoenix canariensis Chabaud

                        −
                              Phoenix dactylifera L.

                        −
                              Phoenix reclinata Jacq.

                        −
                              Phoenix roebelenii O'Brien

                        −
                              Phoenix sylvestris (L.) Roxb.

                        −
                              Phoenix theophrasti Greuter

                        −
                              Pritchardia Seem. & H.Wendl.

                        −
                              Ravenea rivularis Jum. & H.Perrier

                        −
                              Sabal palmetto (Walter) Lodd. ex Schult. & Schult.f.

                        −
                              Trachycarpus fortunei (Hook.) H. Wendl.

                        −
                              Washingtonia H. Wendl.

                        Rovarok, atkák és fonálférgek fejlődésük minden stádiumában

                        −
                              Rhynchophorus ferrugineus (Olivier)”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének az egyes kondenzátorokban található, ólom-cirkanát-titanát alapú dielektromos kerámiaanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítás céljából egyes, ólmot tartalmazó alkalmazásokra vonatkozó mentesség tekintetében módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét.

               A RoHS 2 irányelv 4. cikkében az egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. Az irányelv 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza. Míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozások már érvényben vannak, a bisz(2-etil-hexil)-ftalátra (DEHP), a butil-benzil-ftalátra (BBP), a dibutil-ftalátra (DBP) és a diizobutil-ftalátra (DIBP) vonatkozó korlátozások 2019. július 22-től vagy későbbi időponttól alkalmazandók. A RoHS 2 irányelv III. és IV. melléklete felsorolja azon, adott alkalmazású elektromos és elektronikus berendezések anyagait és alkatrészeit, amelyek mentességet élveznek a RoHS 2 irányelv 4. cikkének (1) bekezdése által az anyagokra vonatkozóan előírt korlátozás alól.

               Az 5. cikk a III. és a IV. mellékletnek a tudományos és műszaki fejlődéshez való hozzáigazításáról (a mentességek felvételéről, megújításáról, módosításáról és visszavonásáról) rendelkezik. Az 5. cikk (1) bekezdésének a) pontja értelmében a III. és IV. mellékletbe további mentességek csak akkor vehetők fel, ha ez nem gyengíti az 1907/2006/EK rendelet
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: kivonásuk vagy helyettesítésük a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, tudományos szempontból vagy műszakilag nem kivitelezhető; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Továbbá az 5. cikk (1) bekezdésének előírása szerint az Európai Bizottság (a továbbiakban: Bizottság) a 20. cikkel összhangban felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentesség megadására, megújítására vagy visszavonására irányuló kérelmek benyújtására vonatkozó eljárást.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A RoHS 2 irányelv kihirdetése óta a Bizottsághoz a gazdasági szereplőktől számos, mind új mentességek engedélyezésére, mind érvényben lévő mentességek megújítására irányuló kérelem
                  3
                érkezett az 5. cikk (3) bekezdésének és az V. melléklet rendelkezéseinek megfelelően.

               A III. mellékletben szereplő jelenlegi 7. c) IV. mentesség lehetővé teszi az ólomnak az integrált áramkörök vagy diszkrét félvezetők részét képező kondenzátorokban használt ólom-cirkanát-titanát alapú dielektromos kerámiaanyagokban való alkalmazását. A Bizottsághoz 2015 januárjában egy kérelem érkezett e mentesség megújítására. Ugyan a 7. c) IV. mentesség lejárati határideje a RoHS irányelv követelményei (az 5. cikk (5) bekezdésének második albekezdése) alapján 2016. július 21. volt, az mindaddig alkalmazandó, amíg a Bizottság nem hoz határozatot a megújítás iránti kérelemről.

               A mentességre irányuló kérelem értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül az érdekeltekkel a kérelemmel kapcsolatban nyolchetes, a vélemények kifejtését célzó, online konzultációt
                  4
                folytatott. Az érdekeltekkel folytatott konzultáció ideje alatt egy észrevétel érkezett.

               A kérelem értékelését tartalmazó végleges jelentés közzététele megtörtént
                  5
               , az érdekelt felek értesítést kaptak.

               Ezt követően a Bizottság egy korábbi találkozón született megállapodásnak megfelelően írásban konzultált a RoHS 2 irányelv szerinti felhatalmazáson alapuló jogi aktusokkal foglalkozó, a tagállamok szakértőiből álló csoporttal
                  6
               . A szakértők egyetértettek a Bizottság által előterjesztett tervezettel; a tagok nagy többsége tartózkodott a hozzászólástól. A Bizottság a minőségi jogalkotásra vonatkozó iránymutatásnak megfelelően a felhatalmazáson alapuló irányelv tervezetét egy négyhetes véleménynyilvánítási időszakra közzétette a minőségi jogalkotási portálon. Három észrevétel érkezett, közülük kettő támogatta a jogszabálytervezetet, egy pedig a 8., a 9. és a 11. kategóriákat illető, az 5. cikk (2) bekezdése szerint eltérő lejárati idő kérdésére vonatkozott. A Bizottság a megjegyzést figyelembe vette, és a jogi egyértelműség érdekében annak megfelelően módosította a felhatalmazáson alapuló irányelv tervezetét. Az 5. cikk (3)–(7) bekezdésében előírt valamennyi szükséges intézkedésre sor került az anyag korlátozása alóli mentességekre vonatkozóan
                  7
               . A Tanács és az Európai Parlament valamennyi intézkedésről értesítést kapott.

               A végleges jelentés különösen a következő műszaki információkat és értékelést emelte ki:

               ·A kerámiakondenzátorok integrált áramkörök vagy diszkrét félvezetők részét képezik, és ólom-cirkanát-titanát alapú dielektromos kerámiaanyagokat tartalmaznak.

               ·Az ólomtartalmú, ólom-cirkanát-titanát alapú kerámiaanyagokat erős piezoelektromos hatás, nagy dielektromos állandó, piroelektromos viselkedés és ferroelektromos tulajdonságok jellemzik. Jelenleg az ólom teljes helyettesítése vagy kivonása tudományos szempontból és műszakilag még mindig nem kivitelezhető.

               Az 1–7. és a 10. kategória értékelésének eredményei azt mutatják, hogy a III. mellékletben foglalt 7. c) IV. bejegyzésre vonatkozó mentesség iránti kérelemre az 5. cikk (1) bekezdésének a) pontjában meghatározott kritériumok legalább egyike teljesül. Mivel az érintett alkalmazások esetében ma még nem állnak rendelkezésre, és várhatóan a közeljövőben sem fognak a piacra kerülni megbízható alternatívák, a mentesség érvényességi időtartamát indokolt 2021. július 21-ig meghosszabbítani; mivel megbízható helyettesítő anyagok még nem állnak rendelkezésre, a helyettesítéshez kapcsolódó negatív társadalmi-gazdasági hatások ezen időszakban nem várhatók. Emellett a megadott érvényességi időtartam várhatóan nem gyakorol kedvezőtlen hatást az innovációra, ellenben egy rövidebb időtartam szükségtelen adminisztratív terhet jelentene az ipar számára.

               Az 1–7. és a 10. kategóriától eltérő kategóriák esetében az érvényben lévő mentesség az 5. cikk (2) bekezdésében megállapított érvényességi időtartamig marad hatályban. Ez az egyedi mentesség – a 2011/65/EU irányelv 5. cikkének megfelelően – nem gyengíti az 1907/2006/EK rendelet (REACH) által a környezet és az egészség tekintetében biztosított védelmet.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv az ólom adott alkalmazásokban való használata érdekében mentességet biztosít a 2011/65/EU irányelv 4. cikkének (1) bekezdésében előírt korlátozások alól; e mentességet fel kell venni az irányelv III. mellékletébe.

               A jogi aktus a 2011/65/EU irányelv rendelkezéseinek és különösen az 5. cikke (1) bekezdése a) pontjában foglalt vonatkozó követelményeknek megfelelően: felhatalmazáson alapuló irányelv.

               A felhatalmazáson alapuló irányelv célja, hogy egyes, egyébként tiltott anyagok adott alkalmazásokra való felhasználását – a RoHS 2 irányelv rendelkezéseinek és az irányelvben meghatározott feltételeknek, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően – engedélyezve hozzájáruljon az emberi egészség és a környezet védeleméhez, továbbá közelítse egymáshoz a kapcsolódó rendelkezéseket a belső piac működésének biztosítása érdekében az elektromos és elektronikus berendezések területén.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2018.11.16.)

               a 2011/65/EU európai parlamenti és tanácsi irányelv III. mellékletének az egyes kondenzátorokban található, ólom-cirkanát-titanát alapú dielektromos kerámiaanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  8
                és különösen annak 5. cikke (1) bekezdésének a) pontjára,

               mivel:

               (1)
                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak egyes, az említett irányelv II. mellékletében felsorolt veszélyes anyagokat. Ez a követelmény nem vonatkozik a 2011/65/EU irányelv III. mellékletében felsorolt alkalmazásokra.

               (2)
                     A 2011/65/EU irányelv hatálya alá tartozó elektromos és elektronikus berendezések különböző kategóriáit (1–11. kategória) az említett irányelv I. melléklete sorolja fel.

               (3)
                     Az ólom a 2011/65/EU irányelv II. mellékletében felsorolt korlátozott anyag. Az ólomnak az integrált áramkörök vagy diszkrét félvezetők részét képező kondenzátorokban található, ólom-cirkanát-titanát alapú dielektromos kerámiaanyagokban való alkalmazása azonban mentességet élvez a korlátozás alól, és jelenleg az említett irányelv III. mellékletének 7. c) IV. bejegyzésében szerepel. A mentesség lejárati ideje 2016. július 21. volt.

               (4)
                     A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett a mentesség megújítására. A mentesség mindaddig érvényben marad, amíg a szóban forgó kérelemről határozatot nem fogadnak el.

               (5)
                     Az integrált áramkörök vagy diszkrét félvezetők részét képező kerámiakondenzátorok ólom-cirkanát-titanát alapú dielektromos kerámiaanyagokat tartalmaznak. Az ólomtartalmú, ólom-cirkanát-titanát alapú kerámiaanyagokat erős piezoelektromos hatás, nagy dielektromos állandó, piroelektromos viselkedés és ferroelektromos tulajdonságok jellemzik.

               (6)
                     A szóban forgó kondenzátorokban lévő ólom teljes helyettesítése vagy kivonása – megbízható helyettesítő anyagok hiányában – tudományos szempontból és műszakilag még mindig nem kivitelezhető. A mentesség nem gyengíti a környezet és az egészség 1907/2006/EK európai parlamenti és tanácsi rendelet
                  9
                által biztosított védelmét. Ezért az ólomnak az integrált áramkörök vagy diszkrét félvezetők részét képező kondenzátorokban található, ólom-cirkanát-titanát alapú dielektromos kerámiaanyagokban való alkalmazására vonatkozó mentességet indokolt megújítani.

               (7)
                     Mivel az érintett alkalmazások esetében ma még nem állnak rendelkezésre, és várhatóan a közeljövőben sem fognak a piacra kerülni megbízható alternatívák, az 1–7. és a 10. kategóriára vonatkozó mentességet indokolt a maximális öt éves időtartamra, azaz 2021. július 21-ig megújítani. A megbízható helyettesítés felkutatására irányuló folyamatos erőfeszítések eredményeire tekintettel a mentesség érvényességének ilyetén megállapítása valószínűleg nem gyakorol kedvezőtlen hatást az innovációra.

               (8)
                     Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban. Az egyértelműség érdekében az említett irányelv III. mellékletét ki kell egészíteni a lejárati dátumokkal.

               (9)
                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő 12. hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [az ezen irányelv hatálybalépését követő 12. hónap utolsó napja + 1 nap]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2018.11.16.

                     a Bizottság részéről

                     elnök
                     Jean-Claude JUNCKER

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_hu.htm

                     (4)

                  A konzultáció időtartama
                  : 2015. augusztus 21. – 2015. október 16.

                     (5)

                     https://bookshop.europa.eu/hu/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (6)

                        A konzultációra 2017. április 27. és május 18. között, írásban került sor.

                     (7)

                        A szükséges adminisztratív lépések listája megtalálható a
                  Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home
                  .

                     (8)

                        HL L 174., 2011.7.1., 88. o.

                     (9)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról (HL L 396., 2006.12.30., 1. o.).

    ---documentbreak---

               MELLÉKLET

               A III. mellékletben a 7. c) IV. bejegyzés helyébe a következő szöveg lép:

                        „7. c) IV.

                        Integrált áramkörök vagy diszkrét félvezetők részét képező kondenzátorokban található, ólom-cirkanát-titanát alapú dielektromos kerámiaanyagokban lévő ólom

                        A mentesség a következő időpontokban lejár:

                        –az 1–7. és a 10. kategória esetében 2021. július 21-én,

                        –a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21-én,

                        –a 8. kategóriába tartozó in vitro diagnosztikai orvostechnikai eszközök esetében 2023. július 21-én,

                        –a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21-én.”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének az ólomra mint a réz ötvözőelemére megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítás céljából egyes, adott alkalmazásra szolgáló, ólmot tartalmazó berendezésekre vonatkozó mentesség tekintetében módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét.

               A RoHS 2 irányelv 4. cikkében az egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. Az irányelv 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza. Míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozások már érvényben vannak, a bisz(2-etil-hexil)-ftalátra (DEHP), a butil-benzil-ftalátra (BBP), a dibutil-ftalátra (DBP) és a diizobutil-ftalátra (DIBP) vonatkozó korlátozások 2019. július 22-től vagy későbbi időponttól alkalmazandók. A RoHS 2 irányelv III. és IV. melléklete felsorolja azon, adott alkalmazású elektromos és elektronikus berendezések anyagait és alkatrészeit, amelyek mentességet élveznek a RoHS 2 irányelv 4. cikkének (1) bekezdése által az anyagokra vonatkozóan előírt korlátozás alól.

               Az 5. cikk a III. és a IV. mellékletnek a tudományos és műszaki fejlődéshez való hozzáigazításáról (a mentességek felvételéről, megújításáról, módosításáról és visszavonásáról) rendelkezik. Az 5. cikk (1) bekezdésének a) pontja értelmében a III. és IV. mellékletbe további mentességek csak akkor vehetők fel, ha ez nem gyengíti az 1907/2006/EK rendelet
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: kivonásuk vagy helyettesítésük a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, műszakilag vagy tudományosan nem kivitelezhető; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Továbbá az 5. cikk (1) bekezdése szerint az Európai Bizottság (a továbbiakban: Bizottság) a 20. cikkel összhangban felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentesség megadására, megújítására vagy visszavonására irányuló kérelmek benyújtására vonatkozó eljárást.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A RoHS 2 irányelv kihirdetése óta a Bizottsághoz a gazdasági szereplőktől számos, mind új mentességek engedélyezésére, mind érvényben lévő mentességek megújítására irányuló kérelem
                  3
                érkezett az 5. cikk (3) bekezdésének és az V. melléklet rendelkezéseinek megfelelően.

               A jelenlegi III. mellékletben szereplő 6. c) jelű mentesség lehetővé teszi az ólomnak a réz ötvözőelemeként, legfeljebb 4 tömegszázalék ólomtartalmú rézben való alkalmazását. A Bizottsághoz 2014 novemberében és decemberében, valamint 2015 januárjában hat kérelem érkezett e mentesség megújítására. Ugyan a 6. c) jelű mentesség 1–7. és 10. kategóriára
                  4
                vonatkozó lejárati határideje a RoHS irányelv követelményei (az 5. cikk (5) bekezdésének második albekezdése) alapján 2016. július 21. volt, az mindaddig alkalmazandó, amíg a Bizottság nem hoz határozatot a megújítás iránti kérelemről.

               A mentességre irányuló kérelem értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül az érdekeltekkel a kérelemmel kapcsolatban nyolchetes, a vélemények kifejtését célzó, online konzultációt
                  5
                folytatott. Az érdekeltekkel folytatott konzultáció ideje alatt tizenkét észrevétel érkezett.

               A kérelem értékelését tartalmazó végleges jelentés közzététele megtörtént
                  6
               , az érdekelt felek értesítést kaptak.

               Ezt követően a Bizottság egy 2016. december 15-én tartott szakértői találkozó keretében konzultált a RoHS 2 irányelv szerinti felhatalmazáson alapuló jogi aktusokkal foglalkozó, a tagállamok szakértőiből álló csoporttal, amelyen a kérelmezők és a leginkább érintett felek előadásokat tartottak. A szakértők egyetértettek a Bizottság által előterjesztett tervezettel; a tagok nagy többsége távol maradt vagy tartózkodott a hozzászólástól. A Bizottság a minőségi jogalkotásra vonatkozó iránymutatásnak megfelelően a felhatalmazáson alapuló irányelv tervezetét egy négyhetes véleménynyilvánítási időszakra közzétette a minőségi jogalkotási portálon. Három észrevétel érkezett, amelyek közül kettő a jogi aktus tervezetének támogatása mellett foglalt állást, a harmadik pedig további információkkal szolgált. Az 5. cikk (3)–(7) bekezdésében előírt valamennyi szükséges intézkedésre sor került az anyag korlátozása alóli mentességekre vonatkozóan. Az egyidejűleg benyújtott, mentesség iránti kérelmek és a kapcsolódó adminisztratív követelmények nagy száma miatt a Bizottság a határozathozatali eljárás során az 5. cikk (5) bekezdése szerinti alternatív határidőket alkalmazott. A Tanács és az Európai Parlament valamennyi intézkedésről értesítést kapott.

               A végleges jelentés különösen a következő műszaki információkat és értékelést emelte ki:

               Az ólom apró gömbszemcsékként ágyazódik be a rézötvözetek mátrixába. Így a forgácstörő és kenőanyag szerepét tölti be. Kedvezően befolyásolja a rézötvözetek gépi megmunkálhatóságát, és olyan tulajdonságokat kölcsönöz a kész alkatrésznek, mint például az elektromos vezetőképesség, a csúszóképesség az egymáshoz szorosan illeszkedő csúszófelületek esetében és a korrózióállóság.

               Egyes alkalmazások esetében rendelkezésre állnak ólommentes helyettesítők. Az alternatívák alkalmazása azonban jelenleg szükségessé teszi a megmunkálási folyamat kiigazítását, ezért ez korlátozza a más alkalmazások céljára történő megvalósíthatóságot. A jelenlegi kutatások azt mutatják, hogy az ólommentes alternatívák gépi megmunkálhatósággal kapcsolatos kihívásai a jövőben legalább egyes alkalmazások esetében megoldhatók lesznek.

               Tehát a legfeljebb 4 tömegszázalék ólomtartalmú rézötvözetek alternatívái nem minősíthetők tudományosan és műszakilag kivitelezhetőnek. További kutatásokra lenne szükség ahhoz, hogy a mentesség hatályát konkrétabb alkalmazásokra lehessen leszűkíteni.

               Az 1–7. és a 10. kategória értékelésének eredményei azt mutatják, hogy a III. mellékletben foglalt 6. c) bejegyzésre vonatkozó mentesség iránti kérelemre az 5. cikk (1) bekezdésének a) pontjában meghatározott kritériumok legalább egyike teljesül. A Bizottság a mentességnek a korábbi lejárati időponttól számított öt évre történő megadását javasolja, annak jelenlegi megfogalmazásában annak érdekében, hogy a mentesség hatályának a következő felülvizsgálat idején történő leszűkítéséhez el lehessen végezni az ellátási lánc átfogó felmérését. Mivel megbízható helyettesítő anyagok még nem állnak rendelkezésre, a helyettesítés negatív társadalmi-gazdasági hatásaira a megadott mentességi időszak tekintetében nem lehet számítani. Emellett az említett időtartam várhatóan nem gyakorol kedvezőtlen hatást az innovációra.

               Az 1–7. és a 10. kategóriától eltérő kategóriák esetében az érvényben lévő mentesség az 5. cikk (2) bekezdésében megállapított érvényességi időtartamig marad hatályban. Ez az egyedi mentesség – a 2011/65/EU irányelv 5. cikkének megfelelően – nem gyengíti az 1907/2006/EK rendelet (REACH) által a környezet és az egészség tekintetében biztosított védelmet.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv az ólom adott alkalmazásokban való használata érdekében mentességet biztosít a 2011/65/EU irányelv 4. cikkének (1) bekezdésében bizonyos anyagokra előírt korlátozások alól; e mentességet fel kell venni az irányelv III. mellékletébe.

               A jogi aktus a 2011/65/EU irányelv rendelkezéseinek és különösen az 5. cikke (1) bekezdése a) pontjában foglalt vonatkozó követelményeknek megfelelően felhatalmazáson alapuló irányelv.

               A felhatalmazáson alapuló irányelv célja, hogy egyes, egyébként tiltott anyagok adott alkalmazásait – a RoHS 2 irányelv rendelkezéseinek és az irányelvben meghatározott feltételeknek, valamint a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően – engedélyezve hozzájáruljon az emberi egészség és a környezet védeleméhez, továbbá közelítse egymáshoz a kapcsolódó rendelkezéseket a belső piac működésének biztosítása érdekében, az elektromos és elektronikus berendezések területén.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2018.3.1.)

               a 2011/65/EU európai parlamenti és tanácsi irányelv III. mellékletének az ólomra mint a réz ötvözőelemére megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  7
                és különösen annak 5. cikke (1) bekezdésének a) pontjára,

               mivel:

               (1)
                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)
                     A 2011/65/EU irányelv III. mellékletének 6. c) bejegyzése 2016 július 21-ig mentességet adott az ólomnak a réz ötvözőelemeként, legfeljebb 4 tömegszázalék ólomtartalomig történő alkalmazására. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására.

               (3)
                     Az ólom a rézötvözetekben a forgácstörő és kenőanyag szerepét tölti be, kedvezően befolyásolja a rézötvözetek gépi megmunkálhatóságát, és olyan tulajdonságokat kölcsönöz a kész alkatrésznek, mint például a korrózióállóság.

               (4)
                     Jelenleg a legfeljebb 4 tömegszázalék ólomtartalmú rézötvözetek alternatívái nem minősíthetők tudományosan és műszakilag kivitelezhetőnek. Ezért indokolt a mentességet a korábbi lejárati időponttól számított öt évre megadni annak érdekében, hogy el lehessen végezni az ellátási lánc átfogó felmérését.

               (5)
                     Az 1–7. és a 10. kategória esetében a mentességet indokolt 2021. július 21-ig meghosszabbítani annak érdekében, hogy a mentesség hatályának a következő felülvizsgálat idején történő leszűkítéséhez el lehessen végezni az ellátási lánc átfogó felmérését. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikkének (2) bekezdésében megállapított érvényességi időtartamig marad hatályban.

               (6)
                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő 12. hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [az ezen irányelv hatálybalépését követő 12. hónap utolsó napja + 1 nap]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2018.3.1.

                     a Bizottság részéről

                     elnök
                     Jean-Claude JUNCKER

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_hu.htm
                  .

                     (4)

                        Ezek a kategóriák a következők: 1. háztartási nagygépek; 2. háztartási kisgépek; 3. információs technológiai és távközlési berendezések; 4. szórakoztatóelektronikai berendezések; 5. világítótestek; 6. elektromos és elektronikus szerszámok; 7. játékok, szabadidős és sportfelszerelések; 10. adagolóautomaták. Az elektromos és elektronikus berendezések kategóriáinak jegyzékét a RoHS irányelv I. melléklete tartalmazza.

                     (5)

                  A konzultáció időtartama
                  : 2015. augusztus 21-től 2015. október 16-ig.

                     (6)

                        https://bookshop.europa.eu/hu/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        HL L 174., 2011.7.1., 88. o.

    ---documentbreak---

               MELLÉKLET

               A 2011/65/EU irányelv III. mellékletében a 6. c) pont helyébe a következő szöveg lép:

                        „6. c)

                        Rézötvözet legfeljebb 4 tömegszázalék ólomtartalommal

                        A mentesség lejárta:

                        az 1–7. és a 10. kategória esetében 2021. július 21.,

                        a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.,

                        a 8. kategóriába tartozó in vitro diagnosztikai orvostechnikai eszközök esetében 2023. július 21.,

                        a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének az egyes diódák bevonatrétegében lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítás céljából egyes, ólmot tartalmazó alkalmazásokra vonatkozó mentesség tekintetében módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét.

               A RoHS 2 irányelv 4. cikkében az egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. Az irányelv 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza. Míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozások már érvényben vannak, a bisz(2-etil-hexil)-ftalátra (DEHP), a butil-benzil-ftalátra (BBP), a dibutil-ftalátra (DBP) és a diizobutil-ftalátra (DIBP) vonatkozó korlátozások 2019. július 22-től vagy későbbi időponttól alkalmazandók. A RoHS 2 irányelv III. és IV. melléklete felsorolja azon, adott alkalmazású elektromos és elektronikus berendezések anyagait és alkatrészeit, amelyek mentességet élveznek a RoHS 2 irányelv 4. cikkének (1) bekezdése által az anyagokra vonatkozóan előírt korlátozás alól.

               Az 5. cikk a III. és a IV. mellékletnek a tudományos és műszaki fejlődéshez való hozzáigazításáról (a mentességek felvételéről, megújításáról, módosításáról és visszavonásáról) rendelkezik. Az 5. cikk (1) bekezdésének a) pontja értelmében a III. és IV. mellékletbe további mentességek csak akkor vehetők fel, ha ez nem gyengíti az 1907/2006/EK rendelet
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: kivonásuk vagy helyettesítésük a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, tudományos szempontból vagy műszakilag nem kivitelezhető; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Továbbá az 5. cikk (1) bekezdésének előírása szerint az Európai Bizottság (a továbbiakban: Bizottság) a 20. cikkel összhangban felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentesség megadására, megújítására vagy visszavonására irányuló kérelmek benyújtására vonatkozó eljárást.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A RoHS 2 irányelv kihirdetése óta a Bizottsághoz a gazdasági szereplőktől számos, mind új mentességek engedélyezésére, mind érvényben lévő mentességek megújítására irányuló kérelem
                  3
                érkezett az 5. cikk (3) bekezdésének és az V. melléklet rendelkezéseinek megfelelően.

               A III. mellékletben szereplő jelenlegi 37. mentesség lehetővé teszi az ólomnak a cink-borát üvegből készült burkolatban elhelyezett nagyfeszültségű diódák bevonatrétegében való alkalmazását. A Bizottsághoz 2015 januárjában két kérelem érkezett e mentesség megújítására. Ugyan a 37. mentesség 1–7. és 10. kategóriára
                  4
                vonatkozó lejárati határideje a RoHS irányelv követelményei (az 5. cikk (5) bekezdésének második albekezdése) alapján 2016. július 21. volt, az mindaddig alkalmazandó, amíg a Bizottság nem hoz határozatot a megújítás iránti kérelemről.

               A mentességre irányuló kérelem értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül az érdekeltekkel a kérelemmel kapcsolatban nyolchetes, a vélemények kifejtését célzó, online konzultációt
                  5
                folytatott. Az érdekeltekkel folytatott konzultáció ideje alatt egy észrevétel érkezett.

               A kérelem értékelését tartalmazó végleges jelentés közzététele megtörtént
                  6
               , az érdekelt felek értesítést kaptak.

               Ezt követően a Bizottság egy korábbi találkozón született megállapodásnak megfelelően írásban konzultált a RoHS 2 irányelv szerinti felhatalmazáson alapuló jogi aktusokkal foglalkozó, a tagállamok szakértőiből álló csoporttal
                  7
               . A szakértők egyetértettek a Bizottság által előterjesztett tervezettel; a tagok nagy többsége tartózkodott a hozzászólástól. A Bizottság a minőségi jogalkotásra vonatkozó iránymutatásnak megfelelően a felhatalmazáson alapuló irányelv tervezetét egy négyhetes véleménynyilvánítási időszakra közzétette a minőségi jogalkotási portálon. Három észrevétel érkezett, mind a jogi aktus tervezetének támogatása mellett foglalt állást. Az 5. cikk (3)–(7) bekezdésében előírt valamennyi szükséges intézkedésre sor került az anyag korlátozása alóli mentességekre vonatkozóan
                  8
               . A Tanács és az Európai Parlament valamennyi intézkedésről értesítést kapott.

               A végleges jelentés különösen a következő műszaki információkat és értékelést emelte ki:

               ·Nagyfeszültségű diódák akár több kilovolt átütési feszültségig összeépíthetők, amit hagyományos diódacsomagok alkalmazásával nem lehet elérni. Emellett a diódák különleges kialakítása a chip hermetikus tömítését biztosítja. A diódákat informatikai és távközlési berendezések külső tápegységeiben, valamint gépjárműipari alkalmazások esetében használják.

               ·E diódák gyártási folyamata során az üvegcseppek ólomtartalma beleoldódik a bevonó oldatba, ami körülbelül 2,5 %-os ólomtartalmat eredményez a bevonatrétegben. Tehát az ólmot nem szándékosan adják hozzá, hanem az ólomtartalmú üvegből származó szennyeződés eredménye.

               ·Jelenleg a nagyfeszültségű diódák bevonatrétege szennyeződésének elkerülése tudományos szempontból és műszakilag nem kivitelezhető.

               Az 1–7. és a 10. kategória értékelésének eredményei azt mutatják, hogy a III. mellékletben foglalt 37. bejegyzésre vonatkozó mentesség iránti kérelemre az 5. cikk (1) bekezdésének a) pontjában meghatározott kritériumok legalább egyike teljesül. Mivel az érintett alkalmazások esetében az ólommal történő szennyeződés elkerülése továbbra is kivitelezhetetlen, a mentesség érvényességi időtartamát indokolt 2021. július 21-ig meghosszabbítani; mivel megbízható helyettesítő anyagok még nem állnak rendelkezésre, a helyettesítéshez kapcsolódó negatív társadalmi-gazdasági hatások ezen időszakban nem várhatók. Emellett a megadott érvényességi időtartam várhatóan nem gyakorol kedvezőtlen hatást az innovációra. Az 1–7. és a 10. kategóriától eltérő kategóriák esetében az érvényben lévő mentesség az 5. cikk (2) bekezdésében megállapított érvényességi időtartamig marad hatályban. Ez az egyedi mentesség – a 2011/65/EU irányelv 5. cikkének megfelelően – nem gyengíti az 1907/2006/EK rendelet (REACH) által a környezet és az egészség tekintetében biztosított védelmet.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv az ólom adott alkalmazásokban való használata érdekében mentességet biztosít a 2011/65/EU irányelv 4. cikkének (1) bekezdésében előírt korlátozások alól; e mentességet fel kell venni az irányelv III. mellékletébe.

               A jogi aktus a 2011/65/EU irányelv rendelkezéseinek és különösen az 5. cikke (1) bekezdése a) pontjában foglalt vonatkozó követelményeknek megfelelően: felhatalmazáson alapuló irányelv.

               A felhatalmazáson alapuló irányelv célja, hogy egyes, egyébként tiltott anyagok adott alkalmazásokra való felhasználását – a RoHS 2 irányelv rendelkezéseinek és az irányelvben meghatározott feltételeknek, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően – engedélyezve hozzájáruljon az emberi egészség és a környezet védeleméhez, továbbá közelítse egymáshoz a kapcsolódó rendelkezéseket a belső piac működésének biztosítása érdekében az elektromos és elektronikus berendezések területén.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2018.11.16.)

               a 2011/65/EU európai parlamenti és tanácsi irányelv III. mellékletének az egyes diódák bevonatrétegében lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  9
                és különösen annak 5. cikke (1) bekezdésének a) pontjára,

               mivel:

               (1)
                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak egyes, az említett irányelv II. mellékletében felsorolt veszélyes anyagokat. Ez a követelmény nem vonatkozik a 2011/65/EU irányelv III. mellékletében felsorolt alkalmazásokra.

               (2)
                     A 2011/65/EU irányelv hatálya alá tartozó elektromos és elektronikus berendezések különböző kategóriáit (1–11. kategória) az említett irányelv I. melléklete sorolja fel.

               (3)
                     Az ólom a 2011/65/EU irányelv II. mellékletében felsorolt korlátozott anyag. Az ólomnak a cink-borát üvegből készült burkolatban elhelyezett nagyfeszültségű diódák bevonatrétegében való alkalmazása azonban mentességet élvez a korlátozás alól, és jelenleg az említett irányelv III. mellékletének 37. bejegyzésében szerepel. A mentesség lejárati ideje az 1–7. és a 10. kategória esetében 2016. július 21. volt.

               (4)
                     A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett a mentesség megújítására. A mentesség mindaddig érvényben marad, amíg a szóban forgó kérelemről határozatot nem fogadnak el.

               (5)
                     A nagyfeszültségű diódákat informatikai és távközlési berendezések külső tápegységeiben, valamint gépjárműipari alkalmazások esetében használják. A nagyfeszültségű diódák gyártási folyamata során az üvegcseppek ólomtartalma beleoldódik a bevonó oldatba, ami körülbelül 2,5 %-os ólomtartalmat eredményez a diódák bevonatrétegében. Tehát az ólmot nem szándékosan adják hozzá, hanem az ólomtartalmú üvegből származó szennyeződés eredménye.

               (6)
                     A nagyfeszültségű diódák bevonatrétege szennyeződésének elkerülése tudományos szempontból és műszakilag nem kivitelezhető, és a piacon nem állnak rendelkezésre megbízható helyettesítő anyagok. A mentesség nem gyengíti a környezet és az egészség 1907/2006/EK európai parlamenti és tanácsi rendelet
                  10
                által biztosított védelmét. Ezért az ólomnak a cink-borát üvegből készült burkolatban elhelyezett nagyfeszültségű diódák bevonatrétegében való alkalmazására vonatkozó mentességet az 1–7. és a 10. kategória esetében indokolt megújítani.

               (7)
                     Mivel az érintett alkalmazások esetében az ólomnak az ólommal történő szennyeződés elkerülésével való kiküszöbölése még nem kivitelezhető, és még nem állnak rendelkezésre megbízható helyettesítő anyagok a piacon, az 1–7. és a 10. kategóriára vonatkozó mentességet indokolt a maximális öt éves időtartamra, azaz 2021. július 21-ig megújítani. A megbízható helyettesítés felkutatására irányuló folyamatos erőfeszítések eredményeire tekintettel a mentesség érvényességének ilyetén megállapítása valószínűleg nem gyakorol kedvezőtlen hatást az innovációra.

               (8)
                     Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban. Az egyértelműség érdekében az említett irányelv III. mellékletét ki kell egészíteni a lejárati dátumokkal.

               (9)
                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő 12. hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [az ezen irányelv hatálybalépését követő 12. hónap utolsó napja + 1 nap]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2018.11.16.

                     a Bizottság részéről

                     elnök
                     Jean-Claude JUNCKER

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_hu.htm

                     (4)

                        Ezek a kategóriák a következők: 1. háztartási nagygépek; 2. háztartási kisgépek; 3. információs technológiai és távközlési berendezések; 4. szórakoztatóelektronikai berendezések; 5. világítótestek; 6. elektromos és elektronikus szerszámok; 7. játékok, szabadidős és sportfelszerelések; 10. adagolóautomaták. Az elektromos és elektronikus berendezések kategóriáinak jegyzékét a RoHS irányelv I. melléklete tartalmazza.

                     (5)

                  A konzultáció időtartama
                  : 2015. augusztus 21. – 2015. október 16.

                     (6)

                     https://bookshop.europa.eu/hu/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        A konzultációra 2017. április 27. és május 18. között, írásban került sor.

                     (8)

                        A szükséges adminisztratív lépések listája megtalálható a
                  Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home
                  .

                     (9)

                        HL L 174., 2011.7.1., 88. o.

                     (10)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról (HL L 396., 2006.12.30., 1. o.).

    ---documentbreak---

               MELLÉKLET

               A III. mellékletben a 37. bejegyzés helyébe a következő szöveg lép:

                        „37.

                        A cink-borát üvegből készült burkolatban elhelyezett nagyfeszültségű diódák bevonatrétegében lévő ólom

                        A mentesség a következő időpontokban lejár:

                        -az 1–7. és a 10. kategória esetében 2021. július 21-én,

                        -a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21-én,

                        -a 8. kategóriába tartozó in vitro diagnosztikai orvostechnikai eszközök esetében 2023. július 21-én,

                        -a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21-én.”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a villamos érintkezésekben lévő kadmiumra és vegyületeire megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítás céljából egyes, kadmiumot tartalmazó alkalmazásokra vonatkozó mentesség tekintetében módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét.

               A RoHS 2 irányelv 4. cikkében az egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. Az irányelv 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza. Míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozások már érvényben vannak, a bisz(2-etil-hexil)-ftalátra (DEHP), a butil-benzil-ftalátra (BBP), a dibutil-ftalátra (DBP) és a diizobutil-ftalátra (DIBP) vonatkozó korlátozások 2019. július 22-től vagy későbbi időponttól alkalmazandók. A RoHS 2 irányelv III. és IV. melléklete felsorolja azon, adott alkalmazású elektromos és elektronikus berendezések anyagait és alkatrészeit, amelyek mentességet élveznek a RoHS 2 irányelv 4. cikkének (1) bekezdése által az anyagokra vonatkozóan előírt korlátozás alól.

               Az 5. cikk a III. és a IV. mellékletnek a tudományos és műszaki fejlődéshez való hozzáigazításáról (a mentességek felvételéről, megújításáról, módosításáról és visszavonásáról) rendelkezik. Az 5. cikk (1) bekezdésének a) pontja értelmében a III. és IV. mellékletbe további mentességek csak akkor vehetők fel, ha ez nem gyengíti az 1907/2006/EK rendelet
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: kivonásuk vagy helyettesítésük a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, tudományos szempontból vagy műszakilag nem kivitelezhető; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Továbbá az 5. cikk (1) bekezdésének előírása szerint az Európai Bizottság (a továbbiakban: Bizottság) a 20. cikkel összhangban felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentesség megadására, megújítására vagy visszavonására irányuló kérelmek benyújtására vonatkozó eljárást.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A RoHS 2 irányelv kihirdetése óta a Bizottsághoz a gazdasági szereplőktől számos, mind új mentességek engedélyezésére, mind érvényben lévő mentességek megújítására irányuló kérelem
                  3
                érkezett az 5. cikk (3) bekezdésének és az V. melléklet rendelkezéseinek megfelelően.

               A III. mellékletben szereplő jelenlegi 8. b) mentesség lehetővé teszi a kadmiumnak és vegyületeinek a villamos érintkezésekben való alkalmazását. A Bizottsághoz 2015 januárjában két kérelem érkezett e mentesség megújítására. Ugyan a 8. b) mentesség 1–7. és 10. kategóriára
                  4
                vonatkozó lejárati határideje a RoHS irányelv követelményei (az 5. cikk (5) bekezdésének második albekezdése) alapján 2016. július 21. volt, az mindaddig alkalmazandó, amíg a Bizottság nem hoz határozatot a megújítás iránti kérelemről.

               A mentességre irányuló kérelem értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül az érdekeltekkel a kérelemmel kapcsolatban nyolchetes, a vélemények kifejtését célzó, online konzultációt
                  5
                folytatott. Az érdekeltekkel folytatott konzultáció ideje alatt három észrevétel érkezett.

               A kérelem értékelését tartalmazó végleges jelentés közzététele megtörtént
                  6
               , az érdekelt felek értesítést kaptak.

               Ezt követően a Bizottság egy korábbi találkozón született megállapodásnak megfelelően írásban konzultált a RoHS 2 irányelv szerinti felhatalmazáson alapuló jogi aktusokkal foglalkozó, a tagállamok szakértőiből álló csoporttal
                  7
               . A szakértők egyetértettek a Bizottság által előterjesztett tervezettel; a tagok nagy többsége tartózkodott a hozzászólástól. A Bizottság a minőségi jogalkotásra vonatkozó iránymutatásnak megfelelően a felhatalmazáson alapuló irányelv tervezetét egy négyhetes véleménynyilvánítási időszakra közzétette a minőségi jogalkotási portálon. Három észrevétel érkezett, amelyek mind a jogi aktus támogatása mellett foglaltak állást, az egyik emellett az átmeneti időszak 18 hónapra történő meghosszabbítását javasolta. Az 5. cikk (3)–(7) bekezdésében előírt valamennyi szükséges intézkedésre sor került az anyag korlátozása alóli mentességekre vonatkozóan
                  8
               . A Tanács és az Európai Parlament valamennyi intézkedésről értesítést kapott.

               A végleges jelentés különösen a következő műszaki információkat és értékelést emelte ki:

               ·A villamos érintkezések kadmiumot tartalmazó anyagait számos elektromechanikus eszközben használják olyan alkatrészként, amely az érintkező felületein keresztül szakaszosan képes vezetni az áramot. Az érintett eszközök közé tartoznak különösen a villanymotorok elektromos kapcsolói, a relék és kapcsolók, a szerszámgépek és készülékek kapcsolói, a kapcsoló berendezések megszakítói, a tápegységek, a foglaltság-/késleltető érzékelők, valamint a világításszabályozó panelek.

               ·A villamos érintkezésekben lévő kadmium olyan alapvető tulajdonságokat biztosít az alternatívákhoz képest, mint a jobb teljesítmény, az ívoltás, a nagyobb vezetőképesség, az érintkezés kisebb mértékű eróziója és a viszonylag egyszerű gyártás.

               ·Jelenleg a kadmium helyettesítése vagy kivonása több olyan készüléktípus esetében, amely villamos érintkezésekkel rendelkezik, – megbízható helyettesítő anyagok hiányában – tudományos szempontból és műszakilag még mindig nem kivitelezhető, vagy a helyettesítő anyagok megbízhatóságának biztosítása több időt igényel.

               Az 1–7. és a 10. kategória értékelésének eredményei azt mutatják, hogy a III. mellékletben foglalt 8. b) bejegyzésre vonatkozó mentesség iránti kérelemre az 5. cikk (1) bekezdésének a) pontjában meghatározott kritériumok legalább egyike teljesül. Mivel egyes alkalmazások esetében még mindig nem állnak rendelkezésre megbízható alternatívák, vagy a megbízhatóságuk biztosítása több időt igényel, a mentességet indokolt olyan módosított megfogalmazással 2021. július 21-ig megújítani, amely tükrözi az alternatív technológiák jelenlegi állapotát, és a 8. b) bejegyzést a 8. b) I. bejegyzéssel egészíti ki. Ahol már rendelkezésre állnak megbízható alternatívák, a helyettesítéshez kapcsolódóan ezen időszak alatt csak elhanyagolható társadalmi-gazdasági hatások várhatók, mivel a kadmiummentes alternatívákra való fokozatos áttérés már folyamatban van. Emellett a megadott érvényességi időtartam várhatóan nem gyakorol kedvezőtlen hatást az innovációra. Az 1–7. és a 10. kategóriától eltérő kategóriák esetében az érvényben lévő mentesség az 5. cikk (2) bekezdésében megállapított érvényességi időtartamig marad hatályban. Ez az egyedi mentesség – a 2011/65/EU irányelv 5. cikkének megfelelően – nem gyengíti az 1907/2006/EK rendelet (REACH) által a környezet és az egészség tekintetében biztosított védelmet.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv a kadmium adott alkalmazásokban való használata érdekében mentességet biztosít a 2011/65/EU irányelv 4. cikkének (1) bekezdésében előírt korlátozások alól; e mentességet fel kell venni az irányelv III. mellékletébe.

               A jogi aktus a 2011/65/EU irányelv rendelkezéseinek és különösen az 5. cikke (1) bekezdése a) pontjában foglalt vonatkozó követelményeknek megfelelően: felhatalmazáson alapuló irányelv.

               A felhatalmazáson alapuló irányelv célja, hogy egyes, egyébként tiltott anyagok adott alkalmazásokra való felhasználását – a RoHS 2 irányelv rendelkezéseinek és az irányelvben meghatározott feltételeknek, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően – engedélyezve hozzájáruljon az emberi egészség és a környezet védeleméhez, továbbá közelítse egymáshoz a kapcsolódó rendelkezéseket a belső piac működésének biztosítása érdekében az elektromos és elektronikus berendezések területén.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2018.11.16.)

               a 2011/65/EU európai parlamenti és tanácsi irányelv III. mellékletének a villamos érintkezésekben lévő kadmiumra és vegyületeire megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  9
                és különösen annak 5. cikke (1) bekezdésének a) pontjára,

               mivel:

               (1)
                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak egyes, az említett irányelv II. mellékletében felsorolt veszélyes anyagokat. Ez a követelmény nem vonatkozik a 2011/65/EU irányelv III. mellékletében felsorolt alkalmazásokra.

               (2)
                     A 2011/65/EU irányelv hatálya alá tartozó elektromos és elektronikus berendezések különböző kategóriáit (1–11. kategória) az említett irányelv I. melléklete sorolja fel.

               (3)
                     A kadmium a 2011/65/EU irányelv II. mellékletében felsorolt korlátozott anyag. A kadmiumnak és vegyületeinek a villamos érintkezésekben való alkalmazása azonban mentességet élvez a korlátozás alól, és jelenleg az említett irányelv III. mellékletének 8. b) bejegyzésében szerepel. A mentesség lejárati ideje az 1–7. és a 10. kategória esetében 2016. július 21. volt.

               (4)
                     A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett a mentesség megújítására. A mentesség mindaddig érvényben marad, amíg a szóban forgó kérelemről határozatot nem fogadnak el.

               (5)
                     A villamos érintkezések kadmiumot tartalmazó anyagait számos elektromechanikus eszközben használják olyan alkatrészként, amely az érintkező felületein keresztül szakaszosan képes vezetni az áramot. Az érintett eszközök közé tartoznak különösen a villanymotorok elektromos kapcsolói, a relék és kapcsolók, a szerszámgépek és készülékek kapcsolói, a kapcsoló berendezések megszakítói, a tápegységek, a foglaltság-/késleltető érzékelők, valamint a világításszabályozó panelek.

               (6)
                     A villamos érintkezésekben lévő kadmium olyan alapvető tulajdonságokat biztosít az alternatívákhoz képest, mint a jobb teljesítmény, az ívoltás, a nagyobb vezetőképesség, az érintkezés kisebb mértékű eróziója és a viszonylag egyszerű gyártás.

               (7)
                     A kadmium helyettesítése vagy kivonása a jelenlegi mentesség hatálya alá tartozó egyes alkalmazások esetében – megbízható helyettesítő anyagok hiányában – tudományos szempontból és műszakilag még mindig nem kivitelezhető, vagy a rendelkezésre álló helyettesítő anyagok megbízhatóságának biztosítása több időt igényel. A mentesség nem gyengíti a környezet és az egészség 1907/2006/EK európai parlamenti és tanácsi rendelet
                  10
                által biztosított védelmét. Ezért a mentességet a szóban forgó alkalmazások tekintetében meg kell újítani.

               (8)
                     A mentesség hatálya alá tartozó többi alkalmazás esetében a megújítás feltételei nem teljesülnek. A szóban forgó alkalmazásokra vonatkozó mentességet a 2011/65/EU irányelv 5. cikkének (6) bekezdésével összhangban ezen felhatalmazáson alapuló irányelv hatálybalépésétől számított 12 hónapig továbbra is alkalmazni kell.

               (9)
                     Mivel a szóban forgó megújítás által érintett alkalmazások esetében ma még nem állnak rendelkezésre megbízható alternatívák a piacon, vagy az alternatívák megbízhatóságának biztosítása több időt igényel, a szóban forgó alkalmazásokra vonatkozó mentességet az 1–7. és a 10. kategória esetében indokolt a maximális öt éves időtartamra, azaz 2021. július 21-ig megújítani. A megbízható helyettesítés felkutatására irányuló folyamatos erőfeszítések eredményeire tekintettel a mentesség érvényességének ilyetén megállapítása valószínűleg nem gyakorol kedvezőtlen hatást az innovációra.

               (10)
                     Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban. Az egyértelműség érdekében az említett irányelv III. mellékletét ki kell egészíteni a lejárati dátumokkal.

               (11)
                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő 12. hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [az ezen irányelv hatálybalépését követő 12. hónap utolsó napja + 1 nap]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, 2018.11.16-án.

                     a Bizottság részéről

                     elnök
                     Jean-Claude JUNCKER

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_hu.htm

                     (4)

                        Ezek a kategóriák a következők: 1. háztartási nagygépek; 2. háztartási kisgépek; 3. információs technológiai és távközlési berendezések; 4. szórakoztatóelektronikai berendezések; 5. világítótestek; 6. elektromos és elektronikus szerszámok; 7. játékok, szabadidős és sportfelszerelések; 10. adagolóautomaták. Az elektromos és elektronikus berendezések kategóriáinak jegyzékét a RoHS irányelv I. melléklete tartalmazza.

                     (5)

                  A konzultáció időtartama
                  : 2015. augusztus 21. – 2015. október 16.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        A konzultációra 2017. április 27. és május 18. között, írásban került sor.

                     (8)

                        A szükséges adminisztratív lépések listája megtalálható a
                  Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home
                  .

                     (9)

                        HL L 174., 2011.7.1., 88. o.

                     (10)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról (HL L 396., 2006.12.30., 1. o.).

    ---documentbreak---

               MELLÉKLET

               A III. mellékletben a 8. b) bejegyzés helyébe a következő szöveg lép:

                        „8. b)

                        A villamos érintkezésekben lévő kadmium és vegyületei

                        A mentesség a 8., a 9. és a 11. kategóriára vonatkozik, és a következő időpontokban lejár:

                        -a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21-én,

                        -a 8. kategóriába tartozó in vitro diagnosztikai orvostechnikai eszközök esetében 2023. július 21-én,

                        -a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21-én.

                        8. b) I.

                        A következőkben alkalmazott villamos érintkezésekben lévő kadmium és vegyületei:

                        -megszakítók,

                        -hőérzékelő vezérlők,

                        -termikus motorvédő készülékek (kivéve a légmentesen zárt hővédő készülékeket),

                        -a következő váltakozó áramú kapcsolók:

                        ·legalább 250 V-os váltakozó áramnál legalább 6 A, vagy

                        ·legalább 125 V-os váltakozó áramnál legalább 12 A,

                        -legalább 18 V-os egyenáramnál legalább 20 A áramerősségre méretezett egyenáramú kapcsolók, és

                        -legalább 200 Hz frekvenciájú tápfeszültséghez való kapcsolók.

                        A mentesség az 1–7. és a 10. kategóriára vonatkozik, és 2021. július 21-én lejár.”